cyanic-selkie/wikianc huggingface dataset:
Meschita
De vocabulis
Praeter meschitam, etiam reperiuntur formae mesquita, mosch(a)ea, meschida, moscheda, muscheda (haec omnia a nomine Arabico مسجد‎ masǧid, i.e. "locus venerandi") vel etiam mahomeria.
Ananke (satelles)
Ananke, nomine pleno Jupiter XII (Ananke) (inter annos 1955 et 1975 nomine Adrastea agnita), est satelles Iovis quae anno 1951 ab S. B. Nicholson reperta est. In mythologia Graeca Anance seu potius Latine "Necessitas", amata Iovis, fuit mater Moerarum vel "Fatorum".
Motio media et longitudo nodi ascendentis huius corporis, fonte Unione Astronomica Internationali, ex observationibus 448 a die 29 Septembris 1951 usque ad 8 Novembris 2009 constant.
Albertus Sarraut
Albertus Sarraut (Burdigalae natus die 28 Iulii 1872; Lutetiae mortuus die 26 Novembris 1962) fuit causidicus, vir publicus Francicus, ac bis Praeses Consilii. Albertus Sarraut iuri studuit. Ab anno 1911 usque ad annum 1919 gubernium Indosinae Francicae tenuit.
Praemium Nobelianum physiologiae et medicinae
Praemium Nobelianum physiologiae et medicinae inde ab anno 1901 ab Alfredo Nobel inventore dynamitis et manufactore Suecio institutum ex hereditate eius viri quotannis 10 Decembris, qua die Nobel anno 1896 mortuus est, hominibus qui in physiologia et medicina maximam inventionem fecerunt, tribuitur.
Litus Virginiae
Litus Virginiae est urbs in Virginia, iuxta Oceanum Atlanticum et sinum Chesapeacum. Urbs est maxima civitatis nam homines 471 000 eam incolunt. Ibi etiam situs militaris est, cui nomen "Oceana" iocose impositum est.
Bellona
De aspectu
Dea galeata et cristata, Bellona sive hastam sive flagellum tenebat, quod potius insigne deorum infernorum erat. Cruore enim gaudebat. Sic P. Vergilius Maro poeta eam in Aeneidem inducit :
De templo in Campo Martio
Dies natalis huius templi (3 Iunii) Bellonae festus remansit.
Nexus externi
Imagines Bellonae in Musaeo Iconographico Warburgiano
Carme (satelles)
Carme, nomine pleno Jupiter XI (Carme), est satelles Iovis quae anno 1938 a S. B. Nicholson reperta est. In mythologia Graeca Carme, e qua haec satelles appellata est, fuit amata Iovis materque venatricis Cretensis Britomartis.
Motio media et longitudo nodi ascendentis huius corporis, fonte Unione Astronomica Internationali, ex observationibus 875 a die Iulii 30 1938 usque ad 18 Novembris 2009 constant.
Ordo Clericorum Regularium Pauperum Matris Dei Scholarum Piarum
Ordo Clericorum Regularium Pauperum Matris Dei Scholarum Piarum est ordo Ecclesiae Catholicae a Iosepho de Calasanza conditus et praecipue educationi puerorum dicatus.
Historia
Anno 1597 Calasanz apud paroeciam prima schola instituit. Anno 1617 papa novum ordinem accepit. Monachus istius ordinis fuit e.g. scriptor Latinus et magister Hieronymus Córdoba Roldán.
Salisburgum (discretiva)
Salisburgium:
Ioannes Café Filho
Ioannes Café Filho (Lusitanice: João Café Filho, natus in Natal die 3 Februarii 1899; Urbe Fluminensi mortuus die 20 Februarii 1970) fuit politicorum peritus Brasilianus, qui a die 24 Augusti 1954 usque ad diem 9 Novembris 1955 Brasiliae praeses fuit.
Manuel Gómez Pedraza
Manuel Gómez Pedraza (Hispanice: Manuel Gómez Pedraza, natus in Querétaro die 22 Aprilis 1789; Mexicopoli mortuus die 15 Maii 1851) fuit politicorum peritus Mexicanus, qui a die 27 Decembris 1832 usque ad diem 1 Aprilis 1833 Mexici praeses fuit.
Bacchylides
Bacchylides Ceius, litteris Graecis Βακχυλίδης (natus anno circiter 518 a.C.n.; mortuus c. 451) fuit poëta lyricus Graecus, nepos Simonidis, Pindari concertator. Auctor fuit hymnorum, dithyramborum, epiniciorum. Opera eius medio aevo disperdita in manuscripto papyraceo anno 1896 reciperata sunt.
Imperator Iulianus huius poetae carminibus delectabatur.
Stesichorus
Stesichorus fuit poëta lyricus, unus novem poetarum lyricorum natus Himerae in oppido Graeco in Sicilia. Floruit saeculo sexto a.C.n. Materia suorum carminum lata est ex heroicis gestis et pacta in verbis gravibus vatinicisque.
Clarissimum carmen Stesichori fuit illud 'palinodos' de Helena ad Aegyptum rapta. Fama est Stesichorum cecinisse Helenam ad Troiam raptam in Homeri modo, tunc desubito poëtam ab numine Helenae factum esse caecum; ast denuo canentem de Helena apud Aegyptos, oculos denuo vidisse. Carmen laudatur a Platone, dialogo cuius titulus est Phaedrus, 243a. Isocrates etiam de hoc carmine memorat.
Longum carmen de Geryone scripsit. Aliud tractat de Iocaste et filiis; titulus est fortasse Syotherae.
Carmina Stesichori fabulas narrant, sed non sunt carmina epica quod metrum non est hexametrum. Ut videtur, omnia carmina formam triadicam habent, per strophas, antistrophas, et epodas. Dialectum est Doricum.
E carminibus Stesichori, nos in moderno tempore lectores pauca fragmenta habemus.
Alcaeus
Alcaeus, poeta lyricus Graecus, natus Mytilenis in insula Lesbo septimo saeculo a.C.n., unus esse novem poetarum lyricorum ab doctis Alexandrinis habebatur.
Alcaeus natus est a nobilibus qui potestatem in Lesbo petiverunt, cum familia Penthelidarum male regens propter superbiam atque saevitiam eversa est. Contra exercitum Atheniensium ante annum 600 apud Sigeum pugnavit, et similiter ac Archilochus et Anacreon poetae scutum in proelio amisit. Postero tempore Pittacus tyrannus (Graece αἰσυμνήτης) pacem salutemque in Lesbo introduxit, sed Alcaeum in exsilium pepulit.
Hic poeta poculum amans dicitur ab Athenaeo (Deip. 10.430c) paratus fuisse omnibus temporibus ad potandum. Carmina eius, deliciis amorum potationumque occupata, in conviviis audiri solebant, praesertim Athenis quinto saeculo: Athenaeus Deip. 15.694a memorat versum dramatis Convivii Aristophanis comici: ("myrto sumpta cane mihi aliquid Alcaei et Anacreontis").
Alia carmina tamen acerba sunt et bilis plena propter rixam eius cum Pittaco tyranno, quem Alcaeus saepe calumniatur.
Iosephus Iustus Corro
Iosephus Iustus Corro (Hispanice:  José Justo Corro, natus Guadalajarae anno 1794; ibidem mortuus die 18 Decembris 1894) fuit politicorum peritus Mexicanus, qui a die 2 Martii 1836 usque ad diem 19 Aprilis 1837 Mexici praeses fuit.
Michael Barragán
Michael Barragán (Hispanice: Miguel Barragán, natus in Valle de Maíz die 8 Martii 1789; Mexicopoli mortuus 1 Martii 1836) fuit politicorum peritus Mexicanus, qui a die 28 Ianuarii 1835 usque ad diem 27 Februarii 1836 Mexici praeses fuit.
Alcaeus
Quintilianus (10.1.63) animo magistri scripsit: "Alcaeus in parte operis aureo plectro merito donatur, qua tyrannos insectatus multum etiam moribus confert; in eloquendo quoque brevis et magnificus et diligens, et plurimum oratori similis; sed in lusus et amores descendit, maioribus tamen aptior."
Carminis fr. 384 poetriam Lesbiam Sappho ut deam alloquitur: ("violacea coma, pura, mellite subridens Sappho").
Lobia massonica
Unaquaeque lobia est cellula sui iuris, et nomen suum proprium habet cum indicatione loci, qui vocatur Oriens, quo sedem suam tenet.
Solum septem Magistri Massonici possunt novam lobiam condere.
Lobiae possunt novos adeptos recipere et in arcana sua initiare.
Lobiae conveniunt in templis Massonicis in quibus conventus Massonum agunt ritus suos et regulas Latomismi exercent.
Liger (praefectura Franciae)
Liger, Francogallice Loire, est praefectura regionis Rhodani et Alpis civitatis Franciae. Caput praefecturae est Fanum Sancti Stephani.
Notae
Index communium praefecturae Ligeris
Petrus Vélez
Petrus Vélez (Hispanice: Pedro Vélez, natus in Zacatecas die 28 Iulii 1787; Mexicopoli mortuus die 5 Augusti 1848) fuit politicorum peritus Mexicanus, qui a die 23 Decembris 1829 usque ad diem 31 Decembris 1829 Mexici praeses fuit.
Iosephus Maria Bocanegra
Iosephus Maria Bocanegra (Hispanice:  José María Bocanegra, natus in Labor de la Troje die 25 Maii 1787; mortuus in San Ángel die 23 Iulii 1862) fuit politicorum peritus Mexicanus, qui breviter accurate a die 18 Decembris usque ad diem 23 Decembris 1829 Mexici praeses fuit.
Megaclite (satelles)
Motio media et longitudo nodi ascendentis huius corporis, fonte Unione Astronomica Internationali, ex observationibus 47 a die 25 Novembris 2000 usque ad 25 Decembris 2003 constant.
Callirrhoe (satelles)
Callirrhoe, nomine pleno Jupiter XVII (Callirrhoe), est satelles Iovis, olim designationibus asteroidis 1999 UX18 et satellitis S/1999 J 1 agnitus, anno 1999 a Spacewatch duce J. V. Scotti reperta, quae anno 2000 a Timotheo Spahr Iovis satellitem esse monstrata est. In mythologia Graeca Callirrhoë, e qua haec satelles appellata est, fuit filia fluminis Acheloi et amata Iovis.
Motio media et longitudo nodi ascendentis huius corporis, fonte Unione Astronomica Internationali, ex observationibus 75 a die 6 Octobris 1999 usque ad 30 Iulii 2007 constant.
Ursula de Leyen
Ursula de Leyen (vulgo von der Leyen; nata Elselae in regione Bruxellana 8 Octobris 1958) est femina in rebus publicis versata Germaniae et sodalis Unionis democraticae Christianae Germaniae.
Cursus honorum
Ab anno 1990 de Leyen sodalis CDU est et anno 2003 legata parlamenti Landtag terrae Saxoniae Inferioris et administra rerum socialium feminarum familiarum salutis publicaeque facta est. Post electionem Dietae Foederalis Germaniae anni 2005 Angela Merkel (CDU) cancellaria nova eam 22 Novembris Administram Foederalem Feminarum et Iuventutis nominavit. Quem honorem et post electionem anni 2009 tenuit. Qua electione legata Dietae foederalis creata est. Die 27 Novembris 2009 ab Angela Merkel administra Foederalis Laboris nominata est, Francisco-Iosepho Jung succedens, qui brevi post tempore a magistratu recedere coactus erat. 15 Novembris 2010 etiam praeses vicaria CDU totius Germaniae electa est. Anno 2013 iterum in parlamentum missa et die 17 Decembris 2013 nova Administra Foederalis Defensionis Publicae nominata est. Die 2 Iulii 2019 Consilium Europaeum proposuit Ursulam de Leyen a Parlamento Europaeo praesidem Commissionis Europaeae nominari. Parlamentum eam die 16 Iulii 2019 elegit. Die 17 Iulii 2019 munus Administrae Defensionis Publicae desiit.
Consilia
De Leyen praesertim studet, ut ludi pueritiae omnibus infantibus suppetant. Praeterea contra diffusionem pornographiae liberorum per interrete certat et iuvenes contra alcohol, medicamenta stupefactiva, et ludos computatorios efferantes defendere studet. Saepe ei obicitur - praesertim a sodalibus Factionis Piraticae, ut et libertatem hominum deminuere velit. Postquam Administra Laboris facta est, de Leyen adiumenta publica civium pauperum augere studuit.
Volaterrae
Volaterrae  (alia nomina: Volaterra, Vultera , Vulterra ) (Etrusce: Velathri ; Italiane: Volterra) sunt Urbes Italiae et municipia, circiter 10 760 incolarum, in Regione Tuscia ac in Provincia Pisana sita. Urbani Volaterrani (etiam : Volateranenses, Volaterenses, Vulteranenses, Vulterani, Vulterrani) appellantur, in quorum numero Aulus Persius Flaccus poeta, saturarum libri nobilissimi auctor, Volaterris natus est anno 34, Fabio Persico L. Vitellio coss.
Geographia
Volaterrae ad limitem Vallis Herae atque Vallis Caecinae aedificatae sunt.
Historia
Volaterrae est urbs antiquissima a Etruscis condita et Dodecapolis Etruscae urbs fuit, Velathri nomata.
Ecclesia Catholica Romana
Volaterrae sedes episcopalis est; nomen sedis episcopalis Dioecesis Volaterrana est.
Melchior Múzquiz
Melchior Múzquiz (Hispanice: Melchor Múzquiz, natus in Fani Sanctae Rosae hodie ad honorem eius appellata Ciudad Melchior Múzquiz die 6 Aprilis 1788; Mexicopoli mortuus die 14 Decembris 1844) fuit politicorum peritus Mexicanus, qui a die 14 Augusti 1832 usque ad diem 26 Decembris 1832 Mexici praeses fuit.
Vincentius Guerrero
Vincentius Guerrero (Hispanice:  Vicente Guerrero, natus in hodie ad honorem eius appellata Ciudad Guerrero die 10 Augusti 1782; necatus in Cuilapan die 14 Februarii 1831) fuit politicorum peritus Mexicanus, qui a die 1 Aprilis 1829 usque ad diem 17 Decembris 1829 Mexici praeses fuit.
Isara (praefectura Franciae)
Isara, Francogallice Isère, est praefectura regionis Rhodani et Alpis civitatis Franciae. Caput praefecturae est urbs Gratianopolis.
Valentia (Francia)
Valentia (Francice: Valence) est urbs Franciae et caput praefecturae Dronae in provincia australi Rhodano et Alpibus.
Themisto (satelles)
Themisto, nomine officiali Jupiter XVIII (Themisto), est satelles Iovis quae anno 1975 a C. T. Kowal reperta est et nomine S/1975 J 1 designata, sed postea, causa paucarum observationum, amissa. Rursus anno 2000 a Scott S. Sheppard reperta est et nomine S/2000 J 1 designata. In mythologia Graeca Themisto, e qua haec satelles anno 2002 appellata est, fuit filia Inachi, amata Iovis et mater fluminis Istri seu Danubii.
Andromeda
Fabula
Cum mater Cassiope temeraria et superba verba de pulchritudine sua fecisset, dum sese formosiorem Nereidibus esse iactat, Neptunus/Poseidon iratus cetum (id est monstrum marinum) immisit, qui hanc popularetur oram. Tum Cepheus oraculum Iovis Ammonis consuluit ; responsum est cetum non cessaturum, antequam ei filiam suam Andromedan, ut piaculum, obiecisset. Itaque Andromeda in litore vincta est. Iam nihil aliud quam exspectabat dum a monstro voraretur, cum Perseus, filius Iovis et Danaes, qui forte illac talaribus alatis subnixus per caelum volabat, eam aspexit. Motus est iuvenis pulchritudine et periculo infelicis virginis. Pepigit cum patre ut Andromeda a se servata uxor fieret sua, nec pater dubitavit ei assentire. Mox Perseo ex aere pugnanti contigit ingentem beluam necare. Die vero nuptiarum, Phineus, cui Andromeda sponsa fuerat, multis comitibus armatis cinctus, Perseum adgressus est atque regiam domum sanguine et caede foedavit. Tandem, cum unus a multis peteretur, Perseus caput Medusae protulit ac sic hostes in saxum vertit. Mox Andromedam coniugem in Graeciam secum adduxit, ubi plures liberos genuerunt, inter quos Alcaeus, Electryon Sthenelusque memorandi sunt. Nam Electryon pater Alcmenae et avus Herculis fuit, Sthenelus autem Eurystheum genuit. Andromeda mortua in partem septemtrionalem caeli transmigravit, ubi constellatio facta est inter Perseum, et Cepheum et Cassiopeiam et ... Cetum !
De Andromeda in litteris et artibus
Iam quinto saeculo ante Christum et Sophocles et Euripides hanc fabulam in theatrum induxerunt. Sed ex his duabus tragoediis fragmenta tantum exstant. Itaque fabula per Latinum poetam Ovidium in primis nobis nota est. Post multa saecula, anno 1650 Francogallicus poeta Petrus Corneille, et ipse, Andromedam in scaenam induxit : quae fabula tum hominum favore ac plausu maximo accepta est.
Pictoribus quoque et sculptoribus tam antiquis quam modernis Andromeda placuit. Longum fuit omnes enumerare : Petrus Mignard, Petrus Paulus Rubens, Rembrandt, Gustavus Doré ... Iam in picturis muralibus Pompeianis thema Andromedae liberatae plus quam semel apparet, e.g. in domo Dioscurum dicta vel etiam in villa Agrippae Postumi ad Boscos Trium Domorum.
Franciscus Eilhard Schulze
Franciscus Eilhard Schulze (Theodisce: Franz Eilhard Schulze, Eldena natus die 22 Martii, 1840 - mortuus die 2 Novembris, 1921) fuit studiosus zoologiae Germanicus.
Amphisbaenidae
Amphisbaenidae sunt Reptilium Squamatorum familia typica Amphisbaeniorum. Corpus vermiforme (ut omnia Amphisbaenia) longum sine artibus habent, carnivora et fossoria sunt, in utraque America et Africa meridionali habitant.
Cladogramma
─o Squamata Oppel, 1811 ├── Dibamidae (seu Dibamia Vidal & Hedges, 2005) └─o Bifurcata Vidal & Hedges, 2005 ├── Gekkota └─o Unidentata Vidal & Hedges, 2005 ├── Scinciformata Vidal & Hedges, 2005 └─o Episquamata Vidal & Hedges, 2005 ├─o Laterata Vidal & Hedges, 2005 │ ├── Teiformata Vidal & Hedges, 2005 sive Teioidea │ └─o Lacertibaenia Vidal & Hedges, 2005 │  ├── Lacertidae Gray, 1825 │  └─o Amphisbaenia Gray, 1844 │    ├── Rhineuridae Vanzolini, 1951 │    └─┬─o Blanoidea │      │ ├── Blanidae │      │ └── Cadeidae │      ├── Bipes Cope, 1894 │      └─o Amphisbaenoidea │        ├── Trogonophidae Gray, 1865 │        └── Amphisbaenidae Gray, 1865 └── Toxicofera Vidal & Hedges, 2005
Privatum
Privatum (Francice Privas, Occitanice Privàs) est urbs Francica et praefecturae Ardescae in regione Rhodano-Alpibus caput.
Harpalyke (satelles)
Harpalyke, nomine pleno Jupiter XXII (Harpalyke), est satelles Iovis, olim designatione S/2000 J 5 agnitus, quae anno 2000 ab S. S. Sheppard reperta est. In mythologia Graeca Harpalyce, e qua haec satelles appellata est, fuit filia Clymeni regis Arcadiae, qui eam vi stupravit.
Motio media et longitudo nodi ascendentis huius corporis, fonte Unione Astronomica Internationali, ex observationibus 56 a die 23 Novembris 2000 usque ad 25 Decembris 2003 constant.
Salisburgum (provincia)
Salisburgum est provincia in media Austria sita. Caput est urbs Salisburgum. Oppida alia magni momenti sunt Haellinum, Salafelda et Cella in Bisontio.
Chaldene (satelles)
Chaldene, nomine pleno Jupiter XXI (Chaldene), est satelles Iovis, olim designatione S/2000 J 10 agnitus, quae anno 2000 ab S. S. Sheppard reperta est. Secundum grammaticos Graecos Herodianum et Stephanum Chaldene, e qua haec satelles appellata est, fuit amata Iovis cui peperit Solymum, Solymorum progenitorem qui olim Pisidiam habitabant.
Motio media et longitudo nodi ascendentis huius corporis, fonte Unione Astronomica Internationali, ex observationibus 50 a die 26 Novembris 2000 usque ad 25 Decembris 2003 constant.
Butyrum turbarii
right|thumb|100px|Butyrum turbarii, ex A Descriptive Catalogue of the Antiquities in the Museum of the Royal Irish Academy ([[1857)]] Butyrum turbarii est antiqua res cerea in turbariis praecipue in Britannia Maiore et Hibernia inventa.
Iosephus Mujica
Iosephus Mujica (natus in Montevideo die 20 Maii 1935) est rerum politicarum peritus Uruguaianus qui usque ad diem 28 Februarii 2015 Uruguiae praeses fuit. Mujica die 29 Novembris 2009 a civitatibus electus est. Munus autem praesidis secundum constitutionis mandatum die 1 Martii 2010 rite suscepit.
Cogitationem decrementi contra civilizationem et contra capitalismum pro oecologia declavit et suam vitam simplem vivet.
Augustinus de Iturbide
Augustinus de Iturbide (Hispanice: Agustín de Iturbide, Valdoleti natus die 27 Septembris 1783; Padillae mortuus die 19 Iulii 1824) fuit generalis et rerum politicarum peritus Mexicanus, qui a die 19 Maii 1822 usque ad diem 19 Martii 1823 primus Mexici imperator ut Augustinus I fuit.
Sanctus Stephanus de Furano
Sanctus Stephanus de Furano seu Stephanopolis sive Fanum Sancti Stephani (Francice Saint-Étienne) est urbs Francica et caput praefecturae Ligeris in regione orientali Arvernia Rhodano et Alpibus (usque ad diem 31 Decembris 2016 Rhodano et Alpibus).
Geographia
Sanctus Stephanus de Furano est commune quod fluvius Furanus et, tributarius eius, rivus Chavanaletis rigant.
Ecclesia Catholica Romana
Sanctus Stephanus de Furano est sedes episcopalis Ecclesiae Catholicae Romanae et praesens episcopus est Silvanus Bataille.
Guadalupe Victoria
Guadalupe Victoria (nomine primordiali José Miguel Ramón Adaucto Fernández y Félix; Tamazulae natus die 29 Septembris 1786; mortuus in Tenancingo die 21 Martii 1843) fuit politicorum peritus Mexicanus, qui a die 10 Octobris 1824 usque ad diem 1 Aprilis 1829 Mexici praeses fuit.
Cadavera turbarii
Cadavera turbarii, etiam homines paludis, sunt cadavera humana in turbariis in Europa Septentrionali, Britannia Maiore, et Hibernia conservata.
Incluta turbarii cadavera
Tempora sunt radiocarbonica.
Gordonus Ramsay
Gordonus Ramsay, vulgo plene Gordon James Ramsay (natus in oppido Johnstone praefecturae Renfroanae die 8 Novembris 1966), Stratfordiae super Avonam educatus, est peritus artis culinariae (Alberti Roux discipulus) sed propter frontem rugosam et loquelam turpem notissimus.
Helodermatidae
Helodermatidae sunt familia reptilium squamatorum, ad quam unum genus, Heloderma, pertinet; accurate sunt species lacertilia venenosa indigena Americae Septentrionalis.
Cladogramma
─o Toxicofera Vidal & Hedges, 2005 ├── Pythonomorpha Cope, 1869 → Serpentes Linnaeus, 1758 └─┬── Iguania Cope, 1864 └─o Anguimorpha Fürbringer, 1900 ├─o Paleoanguimorpha │ ├── Shinisauridae │ └─o Varanoidea │  ├── Lanthanotidae │  └── Varanidae Merrem, 1820 └─o Neoanguimorpha ├── Xenosauridae ├─o Heloderma Wiegmann, 1829 │ ├─o Heloderma horridum Wiegmann, 1829 │ │ ├── Heloderma horridum alvarezi Bogert & de Campo, 1956 │ │ ├── Heloderma horridum chrlesbogerti Bogert & de Campo, 1956 │ │ ├── Heloderma horridum exasperatum Bogert & de Campo, 1956 │ │ └── Heloderma horridum horridum Wiegmann, 1829 │ └─o Heloderma suspectum Cope, 1869 │  ├── Heloderma suspectum cinctum Bogert & de Campo, 1956 │  └── Heloderma suspectum suspectum Cope, 1869 └─o Anguioidea sive Diploglossa ├── Anguidae Gray, 1825 ├── Anniellidae └── Diploglossidae
Taygete (satelles)
Taygete, nomine pleno Jupiter XX (Taygete), est satelles Iovis, olim designatione S/2000 J 9 agnitus, quae anno 2000 ab S. S. Sheppard reperta est. In mythologia Graeca Taygete, e qua haec satelles appellata est, fuit una e Pleiadibus, Artemidos socia, Iovis amata, cui peperit Lacedaemonem et Eurotam; nomen suum etiam monte Taygeto dedit.
Ardesca (praefectura Franciae)
Ardesca sive Ardescha, Francogallice Ardèche, est praefectura regionis Rhodani et Alpis civitatis Franciae. Caput praefecturae est urbs Privatum.
Taygete (satelles)
Motio media et longitudo nodi ascendentis huius corporis, fonte Unione Astronomica Internationali, ex observationibus 53 a die 25 Novembris 2000 usque ad 25 Decembris 2003 constant.
Hu Jintao
Hú Jǐntāo sive litteris Sinensibus 胡锦涛 (ad Taizhou provinciae Jiangsu natus die 21 Decembris 1942), filius mercatoris theae, alumnus universitatis Tsinghuaensis ubi ingeniariae studuit, fuit praeses Reipublicae Populi Sinarum.
Kalyke (satelles)
Kalyke, nomine pleno Jupiter XXIII (Kalyke), est satelles Iovis, olim designatione S/2000 J 2 agnitus, quae anno 2000 ab S. S. Sheppard reperta est. In mythologia Graeca Calyce, e qua haec satelles appellata est, fuit nympha et Dionysi nutrix.
Motio media et longitudo nodi ascendentis huius corporis, fonte Unione Astronomica Internationali, ex observationibus 72 a die 23 Novembris 2000 usque ad 25 Decembris 2003 constant.
Iceni
Iceni fuerunt antiqua gens Celtica, et Civitas Romana Britannica, quae regiones praesentis Norfolciae incolebat; finitima australi Catuvellauni et Trinovantes et occidente Corieltauvi. Caput Icenorum erat Venta Icenorum (Anglice: Caistor Saint Edmund).
Simonides
Simonides fuit poeta lyricus Graecus. Natus est Ceo in insula, ubi poesiam musicamque didicit, et paeanes (carmina) Apollini composuit. Athenis habitavit Hipparcho et Hippia regentibus; Hipparcho mortuo ad Thessaliam movit. Post victoriam Marathonis, rediit Athenas, postea in Siciliam, ubi usque ad mortem mansit. Erat amicus Themistoclis et Pausaniae; poeta lyricus Bacchylides nepos eius erat. Poesia bello contra Persas populo Graeco dedit magnum ad patriam defendendam impulsum.
Persona fuit libri Xenophontei Hiero inscripti, in quo tyrannum Hieronem docet quomodo rex a populo suo amatus fieri possit. Apud Romanos elegiae eius clarissimae fuerunt. Catullus locutus est "lacrimis Simonideis", scilicet tristissima occasione. Liber "Protagoras" Platonis interpretationem carminis Simonides a Protagoras et Socrates tractat.
Sententiae
Quidam solent in arte poetica mentionem eius sententiae facere : "Poesia est pictura loquens, pictura autem poesia muta", ex quo oritur in Arte poetica Horatii locus communis "ut pictura poesis". Est auctor definitionis Iustitiae : " iustitia est alicui dare quod ei debetur. Etiam epigramma illud: in stela Lacedaemoniorum ad Thermopylas occisorum inscriptum ei attributum est.
Gratianopolis
Gratianopolis, nomine antiquiori Cularo (Francogallice Grenoble), est commune et urbs Francica 158 346 incolarum (anno 2012) et praefecturae Isarae in regione Rhodano et Alpibus (a die 1 Ianuarii 2016 Arvernia Rhodano et Alpibus) caput. Fuit olim urbs capitalis Delphinatus Viennensis.
De rebus gestis
Nomen recentius ad honorem imperatoris Gratiani anno 381 datum est.
Ecclesia Catholica Romana
Gratianopolis est sedes episcopalis Ecclesiae Catholicae Romanae et praesens episcopus est Guido de Kerimel.
Rain Man
Rain Man (scilicet Latine Homo Pluvialis) est pellicula a moderatore cinematographico Barry Levinson Americano anno 1988 ducta. Iter Raimundi morbo autistico laborantis cum fratre eius Carolo enarrat. Partim posita est in vita Kim Peek.
Musicen pelliculae composuit Iohannes Zimmer.
Ioannes Adam Otto Bütschli
Ioannes Adam Otto Bütschli (Theodisce: Johann Adam Otto Bütschli vel Otto Bütschli, Francofurti natus die 3 Maii, 1848 - Heidelbergae mortuus die 2 Februarii, 1920) fuit studiosus botanicae, zoologiae, entomologiae et parasitologiae Germanicus.
Erinome (satelles)
Erinome, nomine pleno Jupiter XXV (Erinome), est satelles Iovis, olim designatione S/2000 J 4 agnitus, quae anno 2000 ab S. S. Sheppard reperta est. Gregi Carmae attribuitur. Fabula Erinomae, e qua haec satelles appellata est, in commentariis Vergilianis a Servio confectis legitur: filiam fuisse Celetis Cyprii, castitate notam et de ea re a Venere invisam, quae in amorem puellae Adonem inflammavit.
Motio media et longitudo nodi ascendentis huius corporis, fonte Unione Astronomica Internationali, ex observationibus 48 a die 23 Novembris 2000 usque ad 25 Decembris 2003 constant.
Controversia de depravatis Machometi imaginibus
Legationes populique Musulmani in Syria et aliis nationibus has imagines abominati sunt.
Schola Athenarum Francica
Schola Athenarum Francica (Francogallice École française d'Athènes, Neograece Γαλλική Σχολή Αθηνών) est institutum ad studia Graeca promovenda anno 1846 a regno Francico conditum. Athenis sedet iuxta viam Didoti. Explorationes archaeologicas dirigit in Graecia Deli, Delphis, Thasi, Maliae, Argis, Philippis et apud Dikili Tash; in insula Cypro Amathonte.
Ioannes Roffensis
Ioannes Fischerius sive Ioannes Roffensis (lingua vernaculari John Fisher) erat presbyter Anglicus, vir doctus, cardinalis, Roffensis episcopus martyr et sanctus Ecclesiae.
Natus Beverlaci in Anglia 1469. Iussu Henrico VIII supplicio punitus est 22 Iunii anno 1535.
Vita
"Nam Cantabrigiensis academia iampridem omnibus floret ornamentis, praeside Ioanne episcopo Roffensi, qui nulla in parte non egregium agit praesulem." (Erasmus Roterodamus Baroni Gulielmo Montioio - Antverpiae. Anno M.D.XIX. Calendis Maiis.)
Laudabant Sanctum Iohannem Fischerium omnes quod fuisset in Universitate Cantabrigiense vir praeclara eruditione atque doctrina ornatus. Iohannem Fischerius Senior Proctor Universitatis Cantabrigiensis (1492), "Magister Michaelhouse" (1497-1505), Divinitatis Doctor (1501), Universitatis Cantabrigiensis vice cancellarius (1501), Sanctae Theologiae Cantabrigiensis Pro Domina Margareta Lector (1502-1504), Universitatis Cantabrigiensis cancellarius (1504-1535), confessor Reginae Angliae (1506-1509) erat. "Regina Angliae", dicta in specialis Romani Pontificis dispensatio (6 Ianuarii 1506), Margareta Richmondiae et Derbiae comitissa sive Margareta mater regis (Domina Margarita de Bello forti, mater Henrici VII Angliae regis) erat. Cum Iohanne Fischerio Margareta Richmondiae et Derbiae comitissa pia scholam in Universitate Cantabrigiense erudiendae iuventuti instituit. Fischerio vice cancellario et cancellario universitatis, magno adiumento fuit ad Margaretae Richmondiae et Derbiae comitissae propositum ad fundandum collegium Sancti Johannis Cantabrigiense et collegium Christi Universitatis Cantabrigiensis.
Episcopus Roffensis (1504-1534) firmiter denunciavit consuetudines vitiosas clerorum sed resistit contra reformationem Ecclesiae secundum doctrinas Lutheri. Sanctus Iohannes Fischerius utique scientiis et artibus favebat..
Iocaste (satelles)
Iocaste, nomine pleno Jupiter XXIV (Iocaste), est satelles Iovis, olim designatione S/2000 J 3 agnitus, quae anno 2000 ab S. S. Sheppard reperta est. In mythologia Graeca Iocasta, e qua haec satelles appellata est, fuit et mater et uxor Oedipodis.
Motio media et longitudo nodi ascendentis huius corporis, fonte Unione Astronomica Internationali, ex observationibus 57 a die 23 Novembris 2000 usque ad 27 Aprilis 2003 constant.
Praxidike (satelles)
Praxidike, nomine pleno Jupiter XXVII (Praxidike), est satelles Iovis, olim designatione S/2000 J 7 agnitus, quae anno 2000 ab S. S. Sheppard reperta est. In mythologia Graeca Praxidice, e qua haec satelles appellata est, fuit dea iustitiae seu castigationis.
Motio media et longitudo nodi ascendentis huius corporis, fonte Unione Astronomica Internationali, ex observationibus 55 a die 23 Novembris 2000 usque ad 24 Decembris 2003 constant.
Albia
Albia sive Albiga, vulgo Albi, est commune, urbs Francica 48 993 incolarum (anno 2018) et praefecturae Tarnis caput in regione Occitania sita). Aevo Romano Albiga fuit urbs capitalis civitatis sui ipsius.
Ecclesia Catholica Romana
Albia est sedes archiepiscopalis Ecclesiae Catholicae Romanae, et archiepiscopus ex anno 2011 est Ioannes Legrez O.P.
Colubridae
Colubridae (-arum, m.pl.) sunt familia Serpentium ferme innoxiarum ad Reptilium Squamatorum ordinem pertinens, paraphyleticae, quia genera non propinqua vel aliis familiis proprinquiora continet.
Subfamiliae
Familiae sunt multae subfamiliae:
Tromellum
Tromellum (seu Tumelum ) (Italiane: Tromello) est oppidum et municipium Italiae, circiter 3 900 incolarum, in Regione Langobardia, in Provincia Papiensi ac in Laumellina situm. Incolae Tromellenses appellantur.
Historia
Tromellum statio in via Francigena fuit, quae in Aevo Medio peregrinos Romam duxit. In itinerario Sigerici, Tromelli, cum nomine Tremel, statio XLII fuit.
Florianus Peixoto
Florianus Peixoto (Lusitanice: Floriano Peixoto, natus in Maceió die 30 Aprilis 1839; Barrae Mansae mortuus die 29 Iulii 1895) fuit generalis et politicorum peritus Brasilianus, qui a die 23 Novembris 1891 usque ad diem 15 Novembris 1894 Brasiliae praeses fuit.
Iosephus B. Soloveitchik
Iosef Ber Soloveitchik, qui appellatur "The Rav" (Hebraice יוסף דב הלוי סולובייצ'יק ; natus in Pruschany Rutheniae Albae, tunc ad Imperium Russicum pertinente die 27 Februarii 1903; Bostoniae mortuus die 9 Aprilis 1993), fuit rabbinus, philosophus, et auctor nonnullorum operum.
Theocritus
Bucolicum continuaverunt genus Moschus Syracusanus et Bion Smyrnaeus. Longus imitatus est rem bucolicam in fabula titulo Daphnis et Chloe et Vergilius in Bucolicis sive Eclogis. Et temporibus Neronis poetae bucolici floruerunt et posteriorum et medioaevalium temporum nota sunt carmina bucolica quorundam poetarum, e. g. Marci Aurelii Nemesiani (Bucolica vel Eclogae), Severi Sancti Endelchii (De mortibus boum), Modoini (Eclogae), carmen dictum carmen bucolicum Gaddianum (e codice Gadianum enim excerptum est). Petrarca Vergilium sequens carmen bucolicum scripsit. Etiam Ioannes Boccaccius et Iacobus Sannazarus, Reortús auctores, genus coluerunt bucolicum in fabulis. Theocritica in Francia edidit convertitque Leo Renier.
Iosephopolis (California)
Iosephopolis (Anglice San Jose, Hispanice San José) est urbs circiter 1 030 000 incolarum in California septentrionali sita. Franciscopolis praeclarior est atque superficie maior, sed Iosephopolis plures incolas habet, quod igitur post Angelopolim et Didacopolim est maxima civitatis urbs.
Prudens de Morais
Prudentius de Morais (Lusitanice:  Prudente de Morais, natus in  Itu  die 4 Octobris 1841; Piracicabae mortuus die 3 Decembris 1902) fuit politicorum peritus Brasilianus, qui a die 15 Novembris 1894 usque ad diem 15 Novembris 1898 Brasiliae praeses fuit.
Iosephopolis (California)
Iosephopolis in media Silicio Valle situm est, ubi multae societates ad technologias computatrales fabricandas se locant.
Urbs, anno 1770 condita, anno 1850 facta est primum Californiae caput sub vexillo Civitatum Foederatarum. Numerus civium in altera saeculi vicensimi parte locis suburbanis impletis multum crevit. Fine decennii 200, societates interretiales celeriter creverunt, quae autem brevi tempore celerius ceciderunt.
Decennio 197, Herbertus Bacharach carmen "Scisne viam ad Iosephopolim" composuit, quod Dionna Warwick anno 1968 insigniter cecinit.
Iosephopolis sedes societatis mercatoriae Ebay est, in qua usores res auctione emere et vendere possunt.
De etymologia
Die 29 Novembris 1777 oppidum a milite Iosepho Ioaquin Moraga, Pueblo de San José de Guadalupe (Hispanice; Latine Oppidum Sancti Iosephi Guadalupensis) nominatum, conditum est.
Mons Albanus (Francia)
Mons Albanus (Francice Montauban) est urbs, praefecturae Tarnis et Garumnae caput et commune Francicum 56'887 incolarum (anno 2012) praefecturae Tarnis et Garumnae in regione australi Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Ecclesia Catholica Romana
Mons Albanus est sedes episcopalis Ecclesiae Catholicae Romanae, et praesens episcopus est Bernardus Ginoux.
Franciscus de Paula Rodrigues Alves
Franciscus de Paula Rodrigues Alves (Lusitanice:  Francisco de Paula Rodrigues Alves, natus in Guaratinguetá, die 7 Iulii 1848; Urbe Fluminensi mortuus die 16 Ianuarii 1919), causidicus, fuit politicorum peritus Brasilianus, qui a die 15 Novembris 1902 usque ad diem 15 Novembris 1906 Brasiliae praeses fuit. Iterum electus est anno 1918, sed ante novi mandati initium obiit.
Tarnis (praefectura Franciae)
Tarnis (Francice Tarn) est praefectura regionis Meridiani et Pyrenaei Franciae, a flumine Tarne nuncupata. Caput praefecturae est urbs Albia; anno 1999 incolas 343 402 habebat.
Honolulu
Honolulu (Havaiane: 'portus tutus') sive Honolulum est caput civitatis Insularum Havaianarum et ad meridianum insulae O'ahu litus versatur. Ea est una ex maximis urbibus in Oceano Pacifico sitis. Vicus urbis Waikiki propter situm exponatum et deversoria magna est gratum destinatum viatorum.
Historia
Ignotum est quando homines primum in Honolulu incolerent aut nomen primum usurparent, sed fabulae oratione traditae dicunt loca primum inculta esse a Polynesianis saeculo duodecimo. Portus urbis prius est vocatus Kulolia dum alienigenae venerint. Primus vir Europaeus navem appellens in locum nunc Honolulu appellatum fuit Gulielmus Brown, magister Anglicae navis Butterworth, qui anno 1794 advenit portumque Fair Haven nominavit; alii alienigenae nomen Brown's Harbor portui dederunt. Nomen Honolulu exstitit demum postea.
Honolulu celeriter portus maximus civitatis Havaii factum est. Tum mercatura cum ligno santalino ampla erat.
Anno 1845, Rex Kamehameha III Honululu caput Regni Havaii fecit. Etiam caput erat Reipublicae et Territorii Havaiani. Mansitque caput cum Havaii factum sit res publica civica Civitatum Foederatae Americae anno 1959.
Praeclari cives
In Honolulu olim vixerunt aut nati sunt vel hodie habitant:
Hermes Rodrigues da Fonseca
Hermes Rodrigues da Fonseca (natus in São Gabriel die 12 Maii 1855; Petropoli mortuus die 9 Septembris 1923) fuit generalis et politicorum peritus Brasilianus, qui a die 15 Novembris 1910 usque ad diem 15 Novembris 1914 Brasiliae praeses fuit.
Manuel Ferraz de Campos Sales
Manuel Ferraz de Campos Sales (Lusitanice:  Manuel Ferraz de Campos Sales, natus in Santos die 15 Februarii 1841; Campinas mortuus die 28 Iunii 1913), causidicus, fuit politicorum peritus Brasilianus, qui a die 15 Novembris 1898 usque ad diem 15 Novembris 1902 Brasiliae praeses fuit.
Autonoe (satelles)
Autonoe, nomine pleno Jupiter XXVIII (Autonoe), est satelles Iovis, olim designatione S/2001 J 1 agnitus, quae anno 2001 ab S. S. Sheppard reperta est. In mythologia Graeca Autonoë fuit filia Cadmi, soror Semeles, mater Actaeonis; sed ei qui nomen satelliti attribuerunt Autonoën matrem Charitum vel Gratiarum fuisse adseverant.
Motio media et longitudo nodi ascendentis huius corporis, fonte Unione Astronomica Internationali, ex observationibus 33 a die 10 Decembris 2001 usque ad 25 Decembris 2003 constant.
Pyrrhichius
Pyrr(h)ichius seu pariambus (Graece: et ) est pes artis metricae Latinae et Graecae; in serie constat duarum brevium syllabarum (∪ ∪). Nomen pedis huius a militum saltatione Cretensium "" originem trahit.
Est index verborum Latinorum quae structuram pedis pyrrhichi habent:
Aitne (satelles)
Aitne, nomine pleno Jupiter XXXI (Aitne), est satelles Iovis, olim designatione S/2001 J 11 agnita, quae anno 2001 ab S. S. Sheppard reperta est. In mythologia Graeca Aetna, e qua haec satelles appellata est, fuit dea montis Aetnae in Sicilia et amata Iovis.
Motio media et longitudo nodi ascendentis huius corporis, fonte Unione Astronomica Internationali, ex observationibus 34 a die 9 Decembris 2001 usque ad 25 Decembris 2003 constant.
Hermippe (satelles)
Hermippe, nomine pleno Jupiter XXX (Hermippe), est satelles Iovis, olim designatione S/2001 J 3 agnitus, quae anno 2001 ab S. S. Sheppard reperta est. In mythologia Graeca Hermippe fuit amata Iovis cui Orchomenum peperit.
Motio media et longitudo nodi ascendentis huius corporis, fonte Unione Astronomica Internationali, ex observationibus 30 a die 9 Decembris 2001 usque ad Aprilis 27 2003 constant.
Antony and Cleopatra
thumb|Mors Cleopatrae a [[Reginaldus Arthur|Reginaldo Arthur anno 1892 picta]] Antony and Cleopatra est tragoedia a Gulielmi Shakesperio inter annos fere 1603 et 1607 composita sed primum in editione in folio (titulo Mr. William Shakespeares Comedies, Histories & Tragedies) anni 1623 edita. Fons historicus principalis huius tragoediae fuit "vita Marci Antonii" a Plutarcho scripta, quam Shakesperius in versione Thomassi North perlegit.
Thyone (satelles)
Thyone, nomine pleno Jupiter XXIX (Thyone), est satelles Iovis, olim designatione S/2001 J 2 agnitus, quae anno 2001 ab S. S. Sheppard reperta est. In mythologia Graeca Thyone est nomen quo Semele, mater Dionysi, in Olympo recepta est.
Motio media et longitudo nodi ascendentis huius corporis, fonte Unione Astronomica Internationali, ex observationibus 30 a die 11 Decembris 2001 usque ad 25 Decembris 2003 constant.
Provincia Papiensis
Provincia Papiensis vel Ticinensis (Italiane Provincia di Pavia) est provincia Italiae, circiter 548.326 incolarum, in Regione Langobardia sita, cuius caput est Papia (Ticinum) et cuius signum est PV.
Iulius Prestes
Iulius Prestes (Lusitanice:  Júlio Prestes, natus in   die 15 Martii 1882; Urbe Fluminensi mortuus die 9 Februarii 1946) fuit politicorum peritus Brasilianus, qui die 1 Martii 1930 Brasiliae praeses creatus est, sed ante mandati initium a seditione depositus est. Usque ad annum 1934 exsul vixit sed postea in patriam rediit.
Isonoe (satelles)
Isonoe, nomine pleno Jupiter XXVI (Isonoe), est satelles Iovis, olim designatione S/2000 J 6 agnitus, quae anno 2000 ab S. S. Sheppard reperta est. In mythologia Graeca Isonoë, e qua haec satelles appellata est, fuit (secundum scholiasten in Apollonium Rhodium) filia Danai, una enim e Danaidibus, et amata Iovis cui Orchomenum peperit.
Motio media et longitudo nodi ascendentis huius corporis, fonte Unione Astronomica Internationali, ex observationibus 67 a die 23 Novembris 2000 usque ad 2 Maii 2006 constant.
Provincia Papiensis
Geographia politica
Provincia Papiensis est omnis divisa in partes tres, quarum unam Ager Papiensis cum Papia, aliam Laumellina, tertiam Ultrapadus Papiensis appellantur.
Municipia in Provincia Papiensi
Municipia in Provincia Papiensi, cum urbe, 186 sunt. Urbes, oppida et communia provinciae Latine vocari possunt  :.
Municipia in Agro Papiensi
Municipia in Agro Papiensi, cum urbe, 54 sunt.
Municipia in Laumellina
Municipia in Laumellina, cum urbe, 58 sunt.
Venceslaus Brás
Venceslaus Brás, vulgo plene Venceslau Brás Pereira Gomes (die 26 Februarii 1868 ad Sanctum Caietanum da Vargem natus, quae urbs ad honorem eius hodie Brasopolis appellatur; mortuus Itajubá in vico die 15 Maii 1966) fuit politicorum peritus Brasilianus, qui a die 15 Novembris 1914 usque ad diem 15 Novembris 1918 nonus Brasiliae praeses fuit.
Provincia Papiensis
Navicula
Navicula (alia nomina: Navicli, Navigiii ) in Langobardia sunt canales artificiales pro agricultura et pro navigationibus.
Alphonsus Augustus Moreira Pena
Alphonsus Augustus Moreira Pena (Lusitanice: Afonso Augusto Moreira Pena, natus in  Santa Bárbara  die 30 Novembris 1847; Urbe Fluminensi mortuus die 14 Iunii 1909), causidicus, fuit politicorum peritus Brasilianus, qui a die 15 Novembris 1906 usque ad diem mortem Brasiliae praeses fuit.
Arturus da Silva Bernardes
Arturus da Silva Bernardes (Lusitanice:  Artur da Silva Bernardes, natus in Viçosa die 8 Augusti 1875 ; Urbe Fluminensi mortuus die 23 Martii 1955) fuit politicorum peritus Brasilianus, qui a die 15 Novembris 1922 usque ad diem 15 Novembris 1926 Brasiliae praeses fuit.
MC Ren
MC Ren, proprie Laurentius Giraldus Patterson (natus in Compton, California die 14 Iunii 1969) est rappista Americanus.
Euanthe (satelles)
Euanthe, nomine pleno Jupiter XXXIII (Euanthe), est satelles Iovis, olim designatione S/2001 J 7 agnitus, quae anno 2001 ab S. S. Sheppard reperta est. Secundum Cornutum mythographum (aliis abnuentibus) Evanthe, a Iove subacta, Charites seu Gratias peperit.
Augustus Tasso Fragoso
Augustus, vulgo Augusto Tasso Fragoso (natus in Urbe Sancti Ludovici die 28 Augusti 1869; Urbe Fluminensi mortuus die 20 Septembris 1945) fuit generalis Brasilianus, qui anno 1930 Brasiliae praeses ad interim fuit post seditionem quae Washington Luís deposuerat. Postea usque ad mortem senator ad vitam mansit.
Mena Barreto
Mena Barreto ( Lusitanice:  João de Deus Mena Barreto, natus Portu Alacri die 30 Iulii 1874; Urbe Fluminensi mortuus die 25 Martii 1933) fuit politicorum peritus Brasilianus, qui fuit Brasiliae praeses ad interim post seditionem quae Washington Luís deposuerat.
Alenconium
Alenconium sive Alentio (Francice Alençon) est urbs Francica et caput praefecturae Olinae in provincia Normannia Inferiori.
Nilus Procopius Peçanha
Nilus Procopius, vulgo Nilo Procópio Peçanha (natus in Campos dos Goytacazes die 2 Octobris 1867; in urbe Fluminensi mortuus die 31 Martii 1924), causidicus, fuit politicorum peritus Brasilianus, qui a die 14 Iunii 1909, cum decessor repente obiit, usque ad diem 15 Novembris 1910 Brasiliae praeses fuit.
Olina (praefectura Franciae)
Olina, Francogallice Orne, est praefectura provinciae Normanniae Inferioris Franciae boreoccidentalis. Caput praefecturae est urbs Alenconium.
Elisabetha Henrietta Hyman
Elisabetha Henrietta Hyman (Anglice Libbie Henrietta Hyman; Monachopoli in Iova nata die 6 Decembris 1888, Novi Eboraci in urbe mortua die 3 Augusti 1969) fuit studiosa zoologiae Americana, quae presertim tamquam auctrix libri The Invertebrates memoratur.
Vita et investigationes
Anno 1915 gradum doctoris obtinuit in Universitate Chicaginensi, ubi et postea laboravit, Hydrozoa et Turbellaria investigans. Cum quae tunc in usu erant ei displicuissent, melius manuale scribendum excogitavit, quod et fecit. Manualia eius tam bene venumdabantur, ut circa annum 1930 de solis dicaeomatibus vivere posset. Sicagum ergo reliquens, Novum Eboracum petiit, ubi librum de zoologia invertebratorum scribere coepit, quod semper optarat. Ab anno 1937 collaboratrix (honorary research associate) fuit Musei Historiae Naturalis Americani (AMNH).
Labores suos ita ipsa descripsit: "Opinor propensionem meam ad Naturam investigandam ante omnia ad aestheticam pertinere" [I believe my interest in nature is primarily aesthetic] .
Honores
Elisabetha Henrietta Hyman socia Academiae Americanae Artium et Scientiarum (anno 1960) atque Academiae Nationalis Scientiarum Civitatum Foederatarum (anno 1961) electa est. Medalias aureas a Societate Linnaeana Londiniensi (anno 1960) atque a Museo Historiae Naturalis Americano (anno 1969) recepit.
Sponde (satelles)
Sponde, nomine pleno Jupiter XXXVI (Sponde), est satelles Iovis, olim designatione S/2001 J 5 agnitus, quae anno 2001 ab S. S. Sheppard reperta est. In mythologia Graecoromana Sponde, e qua haec satelles appellata est, fuit (secundum Hyginum) septima e decem fere Horis.
Motio media et longitudo nodi ascendentis huius corporis, fonte Unione Astronomica Internationali, ex observationibus 16 a die 9 Decembris 2001 usque ad 27 Februarii 2003 constant.
Eurydome (satelles)
Eurydome, nomine pleno Jupiter XXXII (Eurydome), est satelles Iovis, olim designatione S/2001 J 4 agnitus, quae anno 2001 ab S. S. Sheppard reperta est. Secundum Cornutum mythographi Graeci nonnulli Eurydomen (e qua haec satelles appellata est) amatam Iovis matremque Charitum seu Gratiarum fuisse praetenderunt; alii nomen Eurynomen praetulerunt.
Motio media et longitudo nodi ascendentis huius corporis, fonte Unione Astronomica Internationali, ex observationibus 26 a die 9 Decembris 2001 usque ad 24 Decembris 2003 constant.
Kale (satelles)
Kale, nomine pleno Jupiter XXXVII (Kale), est satelles Iovis, olim designatione S/2001 J 8 agnitus, quae anno 2001 ab S. S. Sheppard reperta est. Cale (Graece, scil. "pulchra") fuit appellatio Artemidos in Aeschyli tragoedia cuius titulus est Agamemnon.
Gulielmus Bateson
Gulielmus Bateson (Anglice William Bateson natus Robin Hood's Bay die 8 Augusti, 1861; mortuus die 8 Februarii, 1926) fuit studiosus zoologiae, embryologiae, et geneticae Britannicus.
Notionem geneticam Anglice, genetics de geno invenit et de evolutione, biometria et legibus Mendelianae studuit.
Delphinus Moreira
Delphinus Moreira da Costa Ribeiro  (Lusitanice:  Delfim Moreira da Costa Ribeiro , Cristinae natus in    die 7 Novembris 1868; Santa Rita do Sapucaí mortuus die 1 Iulii 1920) fuit rerum politicarum peritus Brasilianus, qui a die 15 Novembris 1918 usque ad diem 28 Iulii 1919 Brasiliae praeses fuit.
Garcias III Sanctii filius (rex Pampilonensium)
Garcias III Sanctii filius (Hispanice García III Sánchez; Vasconice Gartzia III.a Santxez) etiam Garcias Naierensis (Hispanice García el de Nájera) fuit rex Pampilonensium, qui natus est circa annum 1020, et rexit ab anno 1035 usque ad mortem anno 1054. Fuit Sanctii Maioris et Dominae Muniae Castellae filius.
De vita
Anno 1035 Regnum Pampilonensium divisum est inter filios defuncti patri, et Garcias primogenitus regnum patrimoniale accepit, dum fratres Castellam et Aragoniam acceperunt. Garcias contra Mauros continenter pugnavit, urbemque Calagurrem cepit. Monasteria duo condidit: Monasterium Naierense Sanctae Mariae Regiae et Monasterium Sancti Aemiliani deorsum spectantis.
De bello in Castellam
Garcias auxilium Ferdinando Castellae fratri dedit in pugna contra Veremundum III regem Legionis, ab anno 1037. Veremundo victo, Ferdinandus se rex Legionis coronavit, annoque 1054 bellum contra Garciam fratrem gessit, terras Alavae et Aucae capiendi causa. Ita reges pugnaverunt proelium apud Altaporcam die 1 Septembris huius annus; Garcia victo et defuncto, Castella terras Pampilonensium cepit.
De familia
Anno 1038, comissam Fiuxii in matrimonium duxit, quae filios decem ei genuit.
Petrus Mendès France
Petrus Mendès France (Lutetiae natus die 11 Ianuarii 1907; ibidem obiit die 18 Octobris 1982) fuit causidicus (tunc iuvenissimus Franciae), vir publicus ac Praeses consilii ministrorum.
Vita
Fuit administer rerum exterarum Franciae a die 19 Iunii 1954 ad usque 20 Ianuarii 1955.
Euporie (satelles)
Motio media et longitudo nodi ascendentis huius corporis, fonte Unione Astronomica Internationali, ex observationibus 24 a die 11 Decembris 2001 usque ad 24 Decembris 2003 constant.
Sena Gallica
Sena Gallica vel simpliciter Sena  (alia nomina: Senogallia, Senogalia , Sinogallia , Sinogalia , Senegallia , Senogallis ) (Italiane Senigallia) est Urbs Italiae et municipium, circiter 44 920 incolarum, in Regione Marchia Anconitana et in Provincia Anconitana situm. Urbani Senogallienses (etiam Senogalienses ) appellantur.
Historia
Sena Gallica anno 284 a.C.n. a Romanis post pugnam Sentini condita est.